Polisieman deur kollegas doodgeskietArgieffoto: SAPD Maj. Thulani Zwane, woordvoerder van die polisie, het gesê die 27-jarige beampte het glo op sy kollegas geskiet waarna hulle hom doodgeskiet het. The Citizen berig dat die man vroeër ŉ vierjarige seun doodgeskiet het en twee meisies beseer het. Die voorval het glo by sy vriendin se huis plaasgevind. Dit is nog nie duidelik of sy by die huis was ten tyde van die voorval nie. “Die motief vir die skietery is in die stadium nog nie bekend nie,” het Zwane gesê. Die polisie ondersoek sake van moord en twee van poging tot moord.